Държавен вестник, бр. 18, 2020 г., стр. 15

БРОЙ  18	
Д Ъ Р Ж А В Е Н  В Е С Т Н И К 	
СТР.  15  
Раздел IV
Орган по развитие и експлоатация на КИС 
(ОРЕ)
Чл. 6. (1) Ръководителят на организацион-
ната единица определя със заповед ръково-
дител и състав на ОРЕ в организационната 
единица и възлага функции по чл. 6, ал. 2.
(2) Органът по развитие и експлоатация 
на КИС:
1. разработва и предлага изискванията за 
сигурност на КИС;
2. изготвя документите по сигурността за 
всяка КИС;
3. участва в подбора и тестването на тех-
ническите и програмните средства, и меха-
низмите за сигурност, които ще се използват 
в КИС;
4. осигурява изпълнението на изискванията 
за акредитиране на КИС;
5. определя мерките за сигурност и грани-
ците на отговорност при осъществяване на 
връзки с други КИС;
6. прави предложение за възлагане функ-
ции на администратор по сигурността на 
всяка КИС;
7. организира обучение по сигурността в 
КИС и провежда обучение по сигурността на 
служителите, на които е възложена дейността 
по развитието, управлението или сигурността 
на КИС, включително администраторите 
по сигурността на КИС, както и на лицата, 
участващи в проектирането и изграждането 
на системата от мерки за сигурност на КИС;
8. организира прилагането на одобрените 
мерки за сигурност в КИС;
9. при междусистемна връзка на КИС из-
вършва подбор на механизми за защита на 
границата;
10. прави преглед на свързаната със си-
гурността документация – периодично или 
при предложени промени в техническото 
или в програмното осигуряване, връзките 
с други КИС, режима за сигурност, нивото 
на класификация на информацията или при 
други дейности, които могат да повлияят на 
сигурността на КИС, като за резултатите ин-
формира служителя по сигурността на КИС;
11. участва заедно със служителя по си-
гурността на КИС в установяването и ана-
лизирането на обстоятелствата, свързани с 
компрометиране сигурността на КИС.
(3) В една организационна единица може 
да има повече от един ОРЕ.
(4) В органите на държавната власт, в които 
са обособени повече от една организационна 
единица, може да бъде създаден един ОРЕ 
за няколко или за всички организационни 
единици.
(5) В случаите по ал. 4 ОРЕ се определя 
със заповед на съответния компетентен орган 
на държавната власт.
(6) В случаите, когато КИС обхваща повече 
от една организационна единица, ОРЕ може 
да се определи с акта по чл. 25, ал. 1.
Раздел V
Администратор по сигурността на КИС
Чл. 7. (1) За всяка КИС със заповед на 
ръководителя на организационната единица 
по предложение на ОРЕ съгласувано със 
служителя по сигурността на информацията 
се възлагат функции по чл. 9, ал. 1 на адми-
нистратор по сигурността на КИС.
(2) В органите на държавната власт, в които 
са обособени повече от една организационна 
единица, администраторът по сигурността на 
КИС може да е от състава на друга органи-
зационна единица в рамките на съответния 
орган.
(3) Функции на администратор по сигур-
ността на КИС в случаите по ал. 2 се възлагат 
със заповед на компетентния орган на държав-
ната власт по предложение на ръководителя 
на организационната единица, в която ще се 
изпълняват функциите на администратор по 
сигурността на КИС, съгласувано с ръководи-
теля на организационната единица, в състава 
на която е служителят.
(4) Задълженията на администратора по 
сигурността на КИС в случаите по ал. 3 се 
определят с акта по чл. 25, ал. 1.
Чл. 8. (1) Администраторът по сигурността 
на КИС е от състава на ОРЕ или от друго 
звено в организационната единица, имащо 
отношение към съответната КИС.
(2) При необходимост могат да се определят 
повече от един администратор по сигурността 
на КИС, отговарящи за обособени нейни части, 
като един от тях се определя за администратор 
по сигурността на цялата КИС.
(3) Задълженията на администратора по 
сигурността на КИС и на администратора на 
КИС трябва да са ясно разграничени, като не 
могат да се изпълняват от едно и също лице.
(4) Администраторът по сигурността на 
КИС трябва да има разрешение за достъп до 
най-високото ниво на класифицирана инфор-
мация в КИС.
(5) Когато КИС обхваща няколко орга-
низационни единици, всяка от тях определя 
администратор по сигурността за нейната 
част. Администраторът по сигурността на 
цялата КИС се определя от организатора на 
КИС по чл. 25, ал. 1.
Чл. 9. (1) Администраторът по сигурността 
на съответната КИС:
1. участва в изготвянето и актуализирането 
на процедурите за сигурност на КИС;
2. изготвя експлоатационни документи по 
сигурността на КИС на базата на утвърдените 
процедури за сигурност;
3. изпълнява възложените му процедури 
за сигурност в КИС;